cyanic-selkie/wikianc huggingface dataset:
Sergels torg
Olle Bærtling laget et utkast til en skulptur kalt Asamk som skulle stått der Kristallvertikalaccent står i dag.
Referanser
<References />
Zimbabwe under Sommer-OL 1984
Zimbabwe under Sommer-OL 1984. Femten sportsutøvere, tolv menn og tre kvinner fra Zimbabwe deltok i fem sporter, boksing, friidrett, stuping, seiling og skyting under Sommer-OL 1984 i Los Angeles. De vant ikke noen medaljer.
Monki
Monki er en svensk klesforretningskjede. Sammen med Weekday ble Monki en del av H&M-konsernet i 2008, da H&M kjøpte opp Monkis moderselskapet Fabric Scandinavien. Kjedens mål er å selge moteriktige klær for jenter til en lav pris og samtidig skille seg ut fra konkurrentene med en særegen visuell fremtoning. Den første butikken åpnet i Göteborg i 2006. Monki er etablert med en lang rekke butikker i Sverige, Norge, Danmark, Tyskland og Finland.
Administrerende direktør er Lasse Karlson, som også er medgründer.
Awilco Offshore
Awilco Offshore ASA (ose: AWO) er et norsk oljeserviceselskap med virksomhet knyttet til bore- og boligrigger. Selskapet har to boligrigger i drift i Nordsjøen og syv borerigger under bygging ved Keppel- og PPL-verftene i Singapore, med levering i perioden fra 2007 til 2009.
AWO har 50 % eierandel i boreentreprenørselskapet Premium Drilling som har ansvaret for prosjektstyringen for nybyggene.
Awilco Offshore ble børsnotert på Oslo Børs 11. mai 2005 under koden AWO. Sommeren/høsten 2008 ble Awilco Offshore kjøpt opp av det kinesiske selskapet China Oilfield Services Limited for 12,5 milliarder norske kroner. Selskapet ble deretter strøket fra notering på Oslo Børs.
Helgeandsholmen
Helgeandsholmen er en øy i Norrström i Stockholm. Helgeandsholmen tilhører bydelen Gamla stan.
Helgeandsholmen med sin avlange form har oppstått dels gjennom landheving, dels gjennom langvarige utfyllingsarbeider. I dag kan man ikke se noen spor av den opprinnelige formen, som i middelalderen utgjorde tre holmer i Norrström. På slutten av 1200-tallet ble Helgeandshuset – Den hellige ånds hus – på holmene. Det var byens første hjem for fattige og syke. Huset inneholdt sykehus, kapell og kirkegård.
På dronning Kristinas tid fikk Helgeandsholmen et mer standsmessig utseende. I 1647 ble det bygd en stor hoffstall til Karl XI. Her stod det 200 hester i en bygning som også inneholdt ride- og vognhus. Hoffstallen ble stående til slutten av 1800-tallet, da man begynte å heve holmen. I perioden 1897–1905 ble Riksdagshuset bygd, og før dette Riksbanken. Riksgatan skiller bygningene fra hverandre. Etter en ombygning i 1978–1983 holder Sveriges riksdag til i begge husene.
Ved om- og påbyggingsarbeidene gjorde man rike arkeologiske funn, og disse, samt mange andre funn fra middelalderen er i dag utstilt på Stockholms medeltidsmuseum, som også ligger på Helgeandsholmen, med inngang fra den lille Strömparterren, øst for Norrbro.
Willy Haugli
Willy Haugli (født 2. august 1927, død 12. februar 2009) var en norsk jurist og embetsmann. Han var politimester i Oslo fra 1985 til 1994.
Biografi
Haugli var utdannet jurist. Han tok eksamen ved politiskolen i 1950. Haugli var den første direktøren ved Universitetet i Tromsø, hvor han arbeidet fra 1969 til 1978 da han ble byfogd i Tromsø og fortsatte som det fram til 1985. Han var på nytt universitetsdirektør i Tromsø 1983 og byrettsjustitiarius i Tromsø fra 1984 til 1985. Haugli deltok også i lokalpolitikken i Tromsø, og var en tid varaordfører for Høyre.
Haugli var kjent som politimester i Oslo i årene fra 1985 til 1994. I denne perioden fikk han tilnavnet «Jern-Willy» for sin opprydding internt i oslopolitiet og beredskapstroppen. Han hadde også en tøff linje mot det radikale ungdomsmiljøet knyttet til Blitzhuset i hovedstaden. Haugli utga i 1995 selvbiografien Tøffe år om sin tid i Oslo.
I mai 1987 stormet politiet Stortorvets Gjæstgiveri i Oslo og arresterte den kjente demonstranten Stein Lillevolden. Da Haugli ble spurt om hvorfor politiet stormet stedet med hunder, svarte han at det var fordi dørene var for lave til at hestene kunne ta seg inn.
Etter endt tjeneste som politimester tjenestegjorde Haugli i et par år som ekstraordinær lagdommer ved Hålogaland lagmannsrett.
I september 2002 bidro Haugli til å lansere Foreningen Seniorsaken, en organisasjon for de eldres rettigheter i samfunnet.
Haugli ble utnevnt til Kommandør av St. Olavs Orden i 1995. Han ble tatt opp i Den norske Frimurerorden i 2007, nesten 80 år gammel.
Willy Haugli er far til professor dr. juris Trude Haugli ved Universitetet i Tromsø.
«Torpedo-saken»
I oktober 1993 ble torpedoen Bjørn Arild Skjørsæther (født 1966) drept i et kriminelt gjengmiljø i Oslo. Rettssaken som fulgte, avslørte at Oslo politikammer i strid med reglene til Oslo kretsfengsel hadde hentet ut Skjørsæther under soning for å gi ham et agentoppdrag for politiet. Da Oslo kretsfengsel etter 13 dager oppdaget hva politiet benyttet soningsfangen Skjørsæther til, ble det satt en stopper for torpedoen i politiets tjeneste. Ifølge Willy Haugli var Skjørsæther hele tiden sammen med, eller under kontroll av, tjenestemenn fra Oslo politikammer. Spaneren som var Skjørsæthers føringsoffiser, hevdet imidlertid i et brev media hadde fått tilgang til, at Skjørsæther ved flere anledninger fikk ordne opp i ting på egen hånd uten at politiet var i nærheten.
Josef Jakobs
Josef Jakobs (født 30. juni 1898 i byen Luxembourg, død 15. august 1941 i London) var en tysk agent som forsøkte å infiltrere Storbritannia under andre verdenskrig, men som ble oppdaget og henrettet i The Tower.
Bakgrunn
Josef Jakobs var tysk statsborger, men ble født i Luxembourg. Han tjenestegjorde i det tyske infanteri i første verdenskrig og steg i gradene til løytnant.
Andre verdenskrig
Under andre verdenskrig ble han først innkalt som løytnant i 1940. Men da det ble kjent at han var tidligere straffet og hadde sonet fengselsstraff i Sveits fra 1935 til 1937, ble han utkvittert som offiser. Han ble da tatt inn i Wehrmachts meteorologiske tjeneste, og degradert til sersjant.
Han ble også opptatt i Abwehrs tjeneste, og det var som deres utenlandsspion han ble satt inn. Han ble fløyet fra Schiphol over Nordsjøen og sluppet i fallskjerm i et skogsområde ved Stifford i Essex den 31. januar 1941. Medlemmer av den lokale Home Guard så ham på vei ned, og fant ham med en brukket ankel. Han ble arrestert i tysk flyvåpendrakt med en radio, konjakk, britisk valuta, litt mat, falske identitetspapirer, en spade til å grave ned fallskjermen.
Etter å ha blitt ført til Brixton fengsel i London ble han avhørt av etterretningstjenesten for å se om han kunne brukes som dobbeltagent. Men da man fant at hans nazistiske synspunkter satt for dypt, kunne han ikke brukes av militæret. Etter en krigsrettssak ble han dømt til døden under Treachery Act 1940. Han hadde da strengt tatt ikke utført noe spionasje og ble dømt kun for å ha hatt til hensikt å skade rikets sikkerhet.
Han ble henrettet ved skyting i Tower of London kl. 07.00 lokalt tid den 15. august 1941, som den siste personen som ble henrettet i Tower. Henrettelsen ble utført av en pelotong av åtte soldater fra Scots Guards på miniatyrskytebanen som den gang stod i vollgraven, mellom Broad Arrow Tower og Constable Tower. Jakobs måtte sitte i en stol da han ble skutt på grunn av den brukne ankelen. Fem av de åtte skuddene traff målet, en hvit tøybit som var festet over hjertet hans. Kl. 07.12 ble hans legeme ført til det gamle bårerommet under veien til Tower Bridge, som nå er et fyrrom. Han ble så gravlagt på St. Marys katolske kirkegård i Kensal Green, i et område som nå er dekket med ytterligere seks fot jord for å gi plass til nye graver.
Stolen han satt i er bevart i Tower, men er ikke utstilt for publikum.
De 15 andre tyske spionene som ble henrettet i Storbritannia under krigen ble hengt i vanlige fengsler. Det er ikke klart hvorfor Jakobs fikk spesiell behandling i forhold til de andre.
Roger Strøm
Strøm var Norges beste skøytesprinter på 1990-tallet. Hans beste sesonger var fra 1994 til 1997. Under OL på Hamar i 1994 ble han nr. 7 på 1000 m, men falt på 500 m. Hans beste plasseringer i internasjonale mesterskap var nr. 2 i sprint-VM på Hamar i 1997 og nr. 3 og nr. 2 på 500 m i VM enkeltdistanser i 1996 og 1997.
Arabia Petraea
Provinsen grenset i Romerriket opp mot Syria, Judea og Aegyptus.
Roger Strøm
Han har i alt 15 norgesmesterskap – seks på 500 m, to på 1000 m og sju sammenlagt sprint. Han satte tre ganger norsk rekord på 500 m og to ganger på 1000 m. Han var første nordmann under 37 sekunder på 500 m og første nordmann under 1.15 på 1000 m. Strøm representerte Sandefjord Skøiteklub, Hovden Sportsklubb og Idrettsforeningen Fram, Larvik.
Arabia Petraea
Historie
Deler av Arabia og hele nabateernes rike rundt Petra ble i 106 uten vesentlige problemer underkastet romerne under konsul Cornelius Palma på keiser Trajans tid, og forble under romersk herredømme, men mange erobrede områder i Mellomøsten, som Armenia, Mesopotamia og Assyria, skiftet hender et stykke tid etter Trajans erobringer. Arabia grenset opp mot en ørken mot øst som ble kalt «limes arabicus».
Roger Strøm
Sammenlagt i Verdenscupen
Poeng i parentes er rangeringspoeng som rangeres under verdenscup-poeng, men som likefullt er oppnådd under verdenscup-løp.
Arabia Petraea
Historie
Keiser Philippus Arabs, som var araber, var fra Shahbä, en syrisk by som ble tilføyd til provinsen mellom 193 og 225. Philippus ble født i 204. På grunn av dens beliggenhet omfattet grenseområdene en nomadebefolkning, sarasenerne og et område dominert av Parterriket.
Roger Strøm
Sammenlagt i Verdenscupen
– = ikke deltatt på distansen for nevnte sesong.
Arabia Petraea
Historie
Selv om provinsen kunne bli utsatt for angrep fra parterne og byen Palmyra, var den ikke konstant utsatt som frontene i Germania og i Nord-Afrika. Provinsen var heller ikke preget av hellenistisk kultur. Provinsen var en av de keiserlige provinser, der keiseren valgte guvernøren.
Roger Strøm
Sammenlagt i Verdenscupen
0 = ikke samlet poeng under nevnte sesong, men deltatt.
Arabia Petraea
Historie
Ved keiser Diokletians forvaltningsreform ble provinsen under navnet Arabia tilordnet dioecesis Oriens, og etterhvert delt i to, Arabia og Palaestina III Salutaris. Ved rikets deling i 295 ble den del av Østromerriket. På 600-tallet ble den erobret av muslimske arabere.
Fylkesvei 7720
Fylkesveien inngår i Nasjonal turistvei Lofoten som en av flere sideveier til europavei 10.
Fuglenes forsamling
Fuglenes forsamling (persisk منطق الطیر, Mantiqu 't-Tayr) er et episk dikt skrevet på persisk i 1177 av Farid ud din Attar. Diktet er et sentralt verk i persisk litteratur og innenfor den sufistiske troen.
Verket skildrer en reise som gjøres av gruppe fugler, ledet av en hærfugl. Fuglene søker å møte fuglekongen, som bor ved fjellet Qaf, og heter Simurgh. Navnet Simurgh er et ordspill på egennavnet til en fugl i persisk mytologi og si murgh, som betyr tretti fugler. Reisefølget skaller av underveis, og bare 30 fugler fullfører vandringen. Simurgh er et av de mange gudssymbolene i teksten, og reisen er, på samme måte som Pilegrims vandring, en fabel om å komme nærmere Gud/Allah. Både fjellet, et tre og en kilde der utgjør referanser til Koranen. Før reisen tar til kommer 11 av fuglene med sine reservasjoner og innsigelser, «hver av dem representerer en mennesketype og en type begjær som skaper bånd til denne verden» Hver av innsigelsene blir kommentert av hærfuglen.
Reisen fører dem deretter gjennom syv daler, som svarer til syv etapper eller stadier (maqam) på erkjennelsens vei: Lengselens dal, Kjærlighetens dal, Den dype innsiktens dal, Behovløshetens dal, Enhetens dal, Undringens dal og til sist Fattigdommens og utslettelsens dal. Den religiøse fordypelsens vei (tariqa) er et vanlig motiv i islams fromhetsliv, og særlig hos sufistene. Antall stadier man skal gjennom varierer fra tekst til tekst, og en av Attars andre bøker, Prøvelsenes bok, bruker han hel e 40 stadier. Det siste og endelige stadiet er vanligvis oppgivelsen av selvet.
Bucine
Frazioni
Kommunen omfatter følgende frazioni:
Fuglenes forsamling
Fuglenes forsamling er utgitt på norsk i 2002, i serien Verdens Hellige Skrifter. Arne Rustes oversettelse er gjort ut fra Peter Averys gjendiktning fra persisk til engelsk, og er ettersett av Finn Thiesen.
Bucine
Frazioni
Ambra, Badia Agnano, Badia a Roti, Capannole, Castiglione Alberti, Cennina, Duddova, Galatrona, Gavignano, I Tribbi, La Villa, Levane, Lupinari, Mercatale Valdarno, Montaltuzzo, Montebenichi, Perelli, Pietraviva, Pogi, Ponticelli, Rapale, San Leolino, San Martino in Valdambra, San Pancrazio, Sogna, Solata, Tontenano, Torre, Vepri
Kystjeger
Kystjeger kan vise til:
Fuglenes forsamling
Illustrasjoner
Samling på Metropolitan Museum of Art, New York. Folio fra et illustrert manuskript datert ca.1600. Malerier av Habiballah of Sava (aktiv ca. 1590-1610), i blekk, ugjennomsiktig akvarell, gull og sølv på papir, dimensjoner 25,4 x 11,4 cm.
De architectura
De architectura (latin: «Om arkitektur») er et klassisk bokverk om arkitektur skrevet av den romerske arkitekten Vitruvius (Vitruvius Pollio). Boken er tilegnet hans beskytter, keiser Augustus.
Bakgrunn og innhold
Boken ble trolig skrevet mellom år 27 f.Kr. og 23 f.Kr., og er det eneste verket fra denne tiden som har overlevd til i dag. Den er delt inn i ti seksjoner, eller «bøker», og dekker nesten alle aspekter innen romersk arkitektur. Verket er inndelt i;
Romerske arkitekter var både ingeniører, arkitekter, kunstnere og håndverkere. Vitrivius var også det, noe som reflekteres i De architectura. Han dekker et bredt spekter av emner som berører arkitektyrket. Dette inkluderer også emner som ikke nødvendigvis synes åpenbart i dag; matematikk, astronomi, meteorologi og medisin. I den romerske forståelsen av faget måtte arkitekturen ta med i beregningen alt som berører mennesket og dets omgivelser.
Vitruvius studerte også menneskets proporsjoner (Bok 3), og hans kanoner ble senere brukt av Da Vinci i hans berømte tegning, Homo Vitruvianus («Den vitruvianske mann»).
Vitruvius dekker et så bredt spekter med De architectura at den regnes som et svært viktig, klassisk verk. Mye av det vi vet om tidlig klassisk vitenskap vet vi fra nettopp dette verket. Den berømte historien om da Arkimedes oppdaget loven om oppdrift stammer fra Bok 9 i De architectura.
Vitruvius’ verk er en av mange latinske tekster som har overlevd takket være Karl den stores skriptorium på 800-tallet. Å finne og kopiere klassiske manuskript var en viktig del av den karolingiske renessansen. Gjennom middelalderen fantes det 55 kopier av bokserien, men synes å ha fått liten oppmerksomhet. Bokserien ble «gjenoppdaget» i 1414 av den florentinske humanisten Poggio Bracciolini, som fant den i klosteret St. Gallen i Sveits.
Den første trykte utgaven ble utgitt av den veronesiske vitenskapsmannen Fra Giovanni Sulpitius i 1486. Dominikanermunken Fra Giovanni Giocondo lagde den første utgaven som var illustrert med tresnitt i 1511.
Eksterne lenker
Vitruv
Lonchocarpus
se tekst
Lonchocarpus er en gruppe klatrende belgfrukt-planter. Røttene (kalt derrisrot) hos flere av artene inneholder rotenon som er sterkt giftig for insekter og fisk.
Vitenskapsåret 1696
Vitenskapsåret 1696 er en oversikt over hendelser, prisvinnere, fødte og avdøde personer med tilknytning til vitenskap i 1696.
Jakobittopprørene
Jakobittopprørene (også kalt War of the British Succession på engelsk, «krigen om den britiske arvefølgekrigen», ) var en bevegelse og rekke opprør og kriger på De britiske øyer mellom 1688 og 1746. Hensikten var å gjeninnsette av seniorlinjen til huset Stuart på den britiske tronen. Navnet er avledet fra Jacobus, den latinske versjonen av engelske James, som er Jakob på norsk. Målet for jakobittene var å gjeninnsette Jakob VII av Skottland og II av England på tronen, etter at han ble avsatt av Det engelske parlamentet under den ærerike revolusjon. Etter Jakob IIs død forsøkte man å sette en av hans arvinger («de jakobittiske arvinger») på tronen.
Stridens kjerner
Striden var først og fremst dynastisk, men hadde også religiøse sider ettersom de jakobittiske arvingene var katolikker. Mange katolikker hadde forhåpninger om at det å få en katolsk monark ville føre til store endringer i britisk religionspolitikk.
De største opprørene fant sted i 1715 og 1745. De er kjent som henholdsvis første jakobittopprør og andre jakobittopprør, men ble også kalt for The Fifteen («Femten») og The Forty-Five («Førtifem») etter årene de brøt ut i. Det var også flere mindre opprør og trefninger.
Hvert av opprørene har unike trekk, men de kan bindes sammen i en serie forsøk på å gjeninnsette huset Stuart på Skottlands og Englands troner, og etter 1707 på Storbritannias trone. Det siste opprøret endte da Charles Edward Stuart, «Bonnie Prince Charlie», led et knusende nederlag i slaget ved Culloden i 1746.
Da Jakob II og VII gikk i eksil etter den ærerike revolusjonen i 1688, argumenterte det engelske parlamentet at han forlot den engelske tronen; de tilbød da tronen til hans protestantiske datter Maria II og hennes ektemann Vilhelm III. I april mente Convention of the Estates («stenderkonventet») i Skottland at han hadde forspilte Skottlands trone ved sine handlinger, oppført i Articles of Grievances («klageartikkelen»).
Revolusjonen skapte prinsippet om en kontrakt mellom monark og folk; hvis det ble krenket, kunne monarken bli fjernet. Jakobittene hevdet at monarker ble utnevnt av Gud, eller ved guddommelig rett, og ikke kunne fjernes, noe som gjorde regimet etter 1688 illegitimt. Selv om dette var den mest konsekvente forskjellen, var jakobittisme en kompleks blanding av ideer, mange motarbeidet av stuartene selv; i Irland betydde det toleranse for katolisismen, som Jakob støttet, men det betydde også å gi irsk selvstyre og reversere landbosettingene fra 1600-tallet, som han var imot. I 1745 var sammenstøt mellom prins Charles og skotske jakobitter om unionen av 1707 og guddommelig rett sentrale i de interne konfliktene som hindret jakobitismen å fortsette som en levedyktig bevegelse.
Utenfor Irland var jakobitismen sterkest i det skotske høylandet i vest, Perthshire og Aberdeenshire, og områder i Nord-England med en høy andel katolikker som vestlige Lancashire, Northumberland og grevskapet Durham. Sympatisører var også til stede i deler av Wales, Vest-Midlands og Sørvest-England, til en viss grad overlappende med områder som var sterkt rojalistiske under krigen i de tre kongeriker. Bevegelsen hadde en internasjonal dimensjon; flere europeiske makter sponset jakobittene som en forlengelse av større konflikter, mens mange jakobittiske eksil tjenestegjorde i utenlandske hærer.
I tillegg til Vilhelmskrigen i Irland 1689–1691 og den jakobittiske oppstanden i 1689 i Skottland, var det alvorlige opprør i 1715, 1719 og 1745; mislykkede franskstøttede invasjonsforsøk i 1708 og 1744; og flere mislykkede plott og sammensvergelser. Mens oppgangen i 1745 kortvarig truet det hannoverske monarkiet og tvang tilbakekallingen av britiske tropper fra det kontinentale Europa, endte opprørets sammenbrudd og tilbaketrekking av fransk støtte i 1748 til at jakobitismen sluttet være en seriøs politisk bevegelse.
Eksterne lenker
Unua jakobita ribelo
Jefferson Avenue
Jefferson Avenue er en 102,53 km lang vei langs den østlige delen av Detroits storbyområde i den sørøstlige delen av den amerikanske delstaten Michigan. Veien har utsikt langs Eriesjøen, Detroitelven og St. Clairsjøen. Det er også en rekke rekreasjons­fasiliteter i det samme området. Den vestlige delen av Jefferson Avenue er hovedsakelig kommersiell mens den østlige Jefferson Avenue inneholder et historisk boligområde.
Geografi
Veien starter i sør på grensen mellom Wayne County og Monroe County i Brownstown Township og ender i nord like ved grensen mellom Chesterfield Township og New Baltimore.
Selv om veien er kontinuerlig med Jefferson Avenue i nord og sør, forandrer navnet seg i Wyandotte til Biddle Avenue i sør. På samme måte forandrer navnet seg til Lake Shore Drive i Grosse Pointe Farms og Grosse Pointe Shores i nord.
The War at Home
The War at Home var en amerikansk komiserie som gikk på Fox fra 2005 til 2007. Serien fulgte den dysfunksjonelle familien Gold og deres hverdagslige problemer. Serien ble skapt av Rob Lotterstein og Michael Rapaport spilte hovedrollen i serien.
I Norge gikk serien på TVNorge.
Handling
Serien følger Dave og Vicky og deres liv i New York. Gold er en litt uvanlig amerikansk familie med Dave (Michael Rapaport) i farsrollen som til tider er paranoid og gjør svært mye som irriterer ungene. Alle ungene til Dave har svært mye vansker med å takle han, da særlig Larry (Kyle Sullivan). Larry blir hele tiden sett rart på og sliter med å bli forstått av faren, og blir til tider, særlig i starten trodd av faren at han er homofil. Det kommer senere frem i serien at Larry ikke er homofil, men at Dave har rett angående at Larry's bestevenn Kenny er homofil. For seerne var det ingen overraskelse da Kenny kom ut av skapet, ettersom det ble allerede i den første episoden og nesten alle episoder den første sesongen hvor Kenny er med i, at han er homofil og er hemmelig forelsket i bestevennen Larry.
Serien ble tatt av lufta etter bare to sesonger, dette til tross for at serien hadde et bra gjennomsnitt seertall. Siste episode ble sendt (USA) 22. april 2007 og ca. en måned senere, 17. mai ble det klart at serien var kansellert. Siden ingen ante at den siste episoden skulle bli den aller siste ble det ingen stor seriøs avslutning på serien. Den siste episoden handler om Hillary (Kaylee DeFer), den eldste i søskenflokken sin eksamens fest. Det kommer også frem i de siste minuttene av episoden at Vicky er gravid.
Dave Gold
David "Dave" Gold (Michael Rapaport) er faren i huset. Dave jobber med å selge forsikringer og har en jødisk bakgrunn. Han blir fremstilt som svært paranoid og virker til tider svært utilfreds med livet han har. Han har best forhold til den yngste sønnen, Mike. Dette skyldes til en stor grad at han beskytter Hillary alt for mye, så deres forhold er ikke så bra, og at han sliter med å forstå Larry. Hans forhold til barna er varierende, men han krangler svært ofte med guttene og kontrollerer Hillary alt for mye. Dave sier svært mye negativt til og om Larry, noe som går inn på ham uten at Dave bryr seg, men han skjønte selv at han gikk alt for langt da han sa "I wish I never had either one of you" (til Larry & Mike). Til tross for sin slemme rolle velger han å hjelpe Larrys bestevenn Kenny, som har blitt kastet ut av huset etter at han fortalte foreldrene sine om sin homofile legning. Dave tar vare på ham og i de 5 ukene Kenny bor hos Gold utvikler han og Dave et vennskapelig forhold som Dave aldri har hatt med noen av sine egne barn. Man ser tydelig en skuffelse og tristhet i Daves øyne når Kenny drar tilbake til foreldrene sine – dette er en av de få gangene man ser Dave i serien som noe annet enn høyrøsta og mannlig. Selv om han til tider er svært negativ ovenfor sine sønner, da særlig Larry, har han sine stolte øyeblikk med dem. Dave var svært stolt over Larry da han hørte at han hadde fått kjæreste, men stoltheten gikk fort over da Dave fikk se kjæresten, Marla. Andre tilfeller var da Hillary slo til en jente på skolen og da Larry slo til Dave.
Vicky Gold
Vicky Gold (Anita Barone) er moren i huset og er i motsetning til ektemannen ikke jøde, men derimot katolsk. I en episode diskuterer Vicky og Dave barnas trosretning og blir enig om at de ikke skal avgjøre hva barna skal tro. Til tross for dette prøver begge å få dem til å konvertere til sin trosretning, men Vicky må se seg slått etter at Mike allerede har bestemt seg for å bli jøde, og Hillary gjerne vil konvertere til jødedommen etter at hun må bli jøde for å kunne gå ut med en jødisk gutt hun har møtt. Hun er en svært attraktiv dame og jobber som interiør designer. Til forskjell for Dave er Vicky omsorgsfull og vil barna det beste. Hun liker ikke måten Dave snakker til barna på men har selv ikke noe imot å si en del negative ting om dem bak deres rygg. Vicky møtte Dave på college og de to følte at de måtte gifte seg etter at Vicky hadde blitt gravid med Hillary. Det kommer også senere frem i serien at heller ikke Larry og Mike ikke var planlagt, samt ble det også vist i den aller siste episoden at Vicky igjen var gravid med et ikke planlagt barn.
Mike Gold
Michael "Mike" Gold (Dean Collins) er den yngste i søskenflokken. Mike er en svært smart 14 åring som bruker dette for alt det er verdt. Han gir blant annet Larry et lån som han tjener penger på, lurer foreldrene til å tro at han er deprimert så han får alt han ønsker seg. Han klarer imidlertid ikke å lure psykologen som ser bløffen hans. Mike bruker også informasjon han har til å drive pengeutpressing på Dave, blant annet så fikk han nye sko ved å ikke fortelle Vicky om at han mannen hennes drev med sen internett chatting med andre jenter. I den første sesongen skjer det liten handling rundt Mike, og han har nesten bare en bi rolle i hele serien. Som regel når man ser Mike den første sesongen er han bare forbipasserende og blir med i andres samtaler.
Positiv homofili kritikk
Til tross for at hovedkarakteren Dave kan virke som om han har homofobi har serien fått positiv kritikk for sin hjelp av homofili i USA. I en episode der bestevennen til Larry, Kenny, kommer ut av skapet ble det i slutten av episoden sendt en liten kunngjøre med Michael Rapaport (Dave), Rami Malek (Kenny), og Kyle Sullivan (Larry) som oppfordret homofile og usikre unge om å ringe inn om de trengte noen å snakke med. Kunngjøringen snakket på "The Trevor Project's" veiene som er en amerikansk service som jobber med å stoppe selvmord for homofile og usikre ungdom.
Den samme kunngjøringen ble sendt i en annen episode senere.
Priser
Serien har aldri vunnet noen priser, men har blitt nominert til flere store
Danny Elfman
Daniel Robert Elfman (født 29. mai 1953 i Los Angeles, California) er en amerikansk komponist og musiker, mest kjent for sitt bidrag innen filmmusikk som har gitt ham tre Oscar-nominasjoner. Elfmans filmmusikk utgjør en viktig del av Tim Burtons mange filmer, deriblant Big Fish, Corpse Bride, Et førjulsmareritt, Edward Saksehånd og Charlie og sjokoladefabrikken. Han har også komponert musikken til en rekke andre filmer, blant annet Mission Impossible og Men in Black, samt kjenningsmelodien til animasjonsserien The Simpsons.
Huseby gård (Larvik)
Huseby gård er en gård i Tjølling i Larvik kommune, Vestfold.
Ifølge arkeologene er Huseby et gammelt kongssete. På et naturlig høydedrag er restene etter en 33 x 10 meter stor hall gravet frem. Man har ønsket å se dette i sammenheng med Skiringssal, kongssete og maktsentrum for Norges første by, Kaupang. Utgravningene av Kaupangen i Skiringssal avdekker et bysamfunn som stammer helt tilbake fra 800-tallet.
Maldivene under Sommer-OL 2008
Maldivene under Sommer-OL 2008. Fire sportsutøvere fra Maldivene deltok i to grener under Sommer-OL 2008 i Beijing. Det var femte gangen Maldivene deltok i et sommer-OL, de vant ingen medaljer. Svømmeren Aminath Rouya Hussain var landets flaggbærer under åpningsseremonien.
A
A, a er den første bokstaven i det latinske alfabetet. Den tilhører den gruppen bokstaver vi kaller vokaler.
Eksterne lenker
प्रिथिबी
Miranda July
Miranda Jennifer July (født 15. februar 1974) er en amerikansk kunstner, regissør, skuespiller og forfatter. Hun har skrevet regissert og spilt i filmene Me and You and Everyone We Know fra 2005 og The Future fra 2011. I 2007 ga hun ut novellesamlingen Ingen hører til her mer enn du, og i 2015 kom debutromanen 'The First Bad Man''.
Me and You and Everyone We Know vant debutprisen Camera d'Or under Cannes filmfestival 2005 og juryprisen under Sundance-festivalen samme år.
Personlig
July er gift med filmregissøren Mike Mills. Sammen har de sønnen Hopper.
Tingvoll vidaregåande skole
Tingvoll vidaregåande skole er en videregående skole på Tingvoll i Møre og Romsdal. Skolen har nær 40 ansatte, rundt 150 elever i tillegg til nær 100 kursdeltakere, hovedsakelig innen språkopplæring.
Skolen har fire utdanningsprogram:
Rambukk
En rambukk er et redskap som brukes til å bryte ned vegger eller dører. De ble først brukt i oldtiden, og ble forbedret gjennom middelalderen. Med kruttets inntog i krigføring fikk rambukker mindre betydning, fordi man kunne bryte ned en festnings forsvarsverker fra større avstand. I moderne tid brukes en mindre type rambukker av mange politistyrker.
Form
Den enkleste type rambukk er rett og slett en stor trestokk som bæres av flere mennesker og kjøres så hardt og raskt om mulig inn i det man vil bryte ned. Etterhvert begynte man å forsterke stokkene ved å sette på hoder av metall. De eldste rambukkhodene har gjerne en ornamental form, ofte som bukkehoder som et fra den greske antikken som er bevart i museet i Delfi. Man begynte også å eksperimentere med andre former som kunne bidra til å bryte ned murer og dører raskere.
Assyrerne utviklet allerede i eller før det 9. århundre f.Kr. en type rambukk som kunne gi større kraft. En svært tung stokk ble hengt i slynger i en vugge, som ble båret eller trillet frem til det som skulle brytes ned. Soldatene som betjente den kunne da svinge den frem og tilbake med stor kraft, og slagene kunne repeteres langt flere ganger enn om de måtte ha båret stokken. En slik rambukk kunne også konstrueres med et tak, gjerne dekket med vått dyreskinn, slik at soldatene var beskyttet mot piler, stein og annet fra forsvarerne. Denne typen ble videreutviklet av romerne og i middelalderen.
En type som blant annet ble brukt av Aleksander den store ifølge Vitruv var ikke plassert i en slynge, men direkte på et chassis med hjul. Denne typen kunne få større fart og var derfor mer destruktiv.
Mottiltak
Det første mottiltaket mot rambukker var å gjøre det vanskelig å komme frem til murer og dører. Dette kunne dels gjøres med faste forsvarsverker som vollgraver, og dels med midlertidige sperringer som ble kastet ut før rambukken nådde frem. Man kunne også sørge for at det ble vanskelig å komme frem til dørene ved å heve dem opp fra bakkenivå.
Når rambukken hadde nådd frem kastet eller skjøt man ting på den. Brannpiler eller brennende bek ble ofte brukt for å sette fyr på rambukken. Man kunne også bruke kroker for å stoppe den eller rive den i stykker.
Ungdommens forfatterleksikon
Fokuset i artiklene er på bøkene fortatterne har skrevet med ungdom som målgruppe. Artiklene er skrevet for elever som skal presentere en forfatter eller bok og for andre som søker informasjon om ungdomsbokforfattere.
Sosiologisk tidsskrift
Sosiologisk tidsskrift var et norsk fagfellevurdert, vitenskapelig tidsskrift for sosiologi. Det ble utgitt av Universitetsforlaget i samarbeid med instituttene for sosiologi ved de norske universitetene og Norsk sosiologforening fra 1993 til 2016 med fire numre i året. I 2016 ble tidsskriftet slått sammen med Sosiologi i dag til Norsk sosiologisk tidsskrift.
Ungdommens forfatterleksikon
Leksikonet inneholder artikler om norske og oversatte forfattere, og enkelte tegneserieforfattere.
UFC 58
UFC 58: USA vs Canada var et MMA-arrangement i regi av UFC i Las Vegas, Nevada 4. mars 2006. I tråd med navnet på arrangementet bestod hver kamp av en amerikaner mot en canadier. (Med unntak av Yves Edwards som opprinnelig er fra Bahamas, men har bodd i USA siden han var tenåring.) Slutt stilling for kampen mellom USA og Canada var 5 – 3 i favør USA.
Gisekiaceae
Se teksten
Gisekiaceae er en plantefamilie i nellikordenen, (Caryophyllales) (siden 2003), og er en gruppe av basale, egentlige tofrøbladete planter. Den omfatter 3 arter av urter med motsatte blad, fordelt på en planteslekt, Gisekia. Plantene vokser i tropene i Afrika.
Slekter og arter
Gisekia
Aval
En aval (fransk; fra arabisk hawala, «fullmakt») er en kausjonserklæring på en veksel.
Sixten Boström
Sixten Boström (født 15. september 1963 i Helsingfors) er en finsk fotballtrener og tidligere fotballspiller. Han er nåværende trener for klubben Örebro SK i Sverige.
I sin karriere som fotballspiller spilte han for klubbene HJK Helsinki, BK Häcken, FC Kuusysi, FinnPa og Geylang International.
Stavadalen
Stavadalen eller Stavedalen er en bygd og grunnkrets i Sør-Aurdal kommune i Innlandet. Bygda ligger ca. 10 km fra Bagn, i dalen innenfor Reinli, som den ofte blir regnet som en del av. Ved dalen finnes fjellet Makalaus (1099 moh) og Bjødalsfjellet.
Bygda ligger i et stølsområde, med gode muligheter for småviltjakt og fisking. Det er også mulig å isklatre i området.
Stavadalen skisenter ligger midt i bygda. I ei sydvendt li på ca. 1000 moh ligger det et stort hytteområde.
For de som liker langrenn er det oppkjørte løyper i området.
Tratte
En tratte (fra italiensk; latin trahere, «trekke») eller trassert veksel er en veksel der utstederen (trassenten) oppfordrer en annen (trassaten) til å betale vekselsummen ved forfall. En tratte er gyldig først når trassaten har skrevet «akseptert» og navnet sitt på.
Strandgata (Gjøvik)
Kjente bygninger/institusjoner langs Strandgata (fra sør mot nord):
Eastcheap
Eastcheap er en gate i City of London. Navnet kommer fra gammelengelsk cheap, «marked». Gaten var i middelalderen det største kjøttmarkedet i City, med slakterboder langs begge sider. Den strekker seg fra Gracechurch Street i vest til Great Tower Street i øst.
Eastcheap 16 er en filial av Citibank, hvor man finner en plakett som forteller at det stod en kirke der tidligere, St Andrew Hubbard. Den brant i 1666, og ble ikke gjenoppbygget. I stedet kom King's Weigh House, hvor alle utenlandske handelsmenn etter loven skulle veie sine varer; dette var en lov som ikke ble fulgt av så mange. I 1695 kom et dissenterkapell der, som senere flyttet til større lokaler i Fish Hill Street. Under utgravninger på stedet fant man steiner som viste trekk fra romersk håndverk, og samisk keramikk.
Pensum
Pensum av latin pendere (veie, avveie) er i norsk språkbruk benevnelse på de tilmålte stykker lærestoff i form av kapitler eller bøker som skal være lest eller gjennomgått som bakgrunn for å gå opp til en prøve, tentamen eller eksamen, alternativt gått gjennom i løpet av en gitt periode.
Det skilles ofte mellom statarisk og kursorisk pensum. Statarisk (fra stare; stå, faststående) er obligatorisk stoff som kandidatene bør fordype seg i og beherske godt. Det kursoriske (fra cursor; løper) er materiale som man kan lese raskt og mindre nøye.
Laramie River kullkraftverk
Anlegget ble bygget ut i årene omkring 1970–1972. Brenselkilden er sub-bitumenøst kull. Utslippene av CO2 i 2006 var totalt 15.248.626 tonn.
Argentina under Sommer-OL 1984
Argentina under Sommer-OL 1984. Åttitre sportsutøvere, syttitre menn og ti kvinner fra Argentina deltok i fjorten sporter under Sommer-OL 1984 i Los Angeles. De vant ikke noen medaljer.
Naughton kullkraftverk
Naughton kullkraftverk er et kullkraftverk ved Kemmerer i sørvestre strøk av delstaten Wyoming i det vestlige USA. Det har en installert produksjonskapasitet på 707 MW, fordelt på 3 blokker / turbiner. Operatør er energiselskapet PacifiCorp, som eies av Berkshire Hathaway.
Anlegget ble bygget ut i årene omkring 1960–1971. Brenselkilden er sub-bitumenøst kull. Utslippene av CO2 i 2006 var totalt 5.855.902 tonn.
Fylkesvei 7624
Fylkesvei 7624 går mellom Sundklakk og Rødlia i Vågan kommune.
Frem til 2019 hadde veien betegnelsen fylkesvei 861.
Indonesia under Sommer-OL 2012
Indonesia deltok under Sommer-OL 2012 i London som ble arrangert i perioden 27. juli til 12. august 2012. Tjueto utøvere, tretten menn og ni kvinner deltok i åtte sporter, friidrett, bueskyting, badminton, svømming, fekting, vektløfting, judo og skyting. Det var fjortende gangen Indonesia deltok i et sommer-OL, de kom på en delt sekstitredjeplass med en sølv- og en bronsemedalje. Svømmeren I Gede Siman Sudartawa var landets flaggbærer under åpningsseremonien.
Krigsskolen
Krigsskolen (KS) er en militær skole som utdanner offiserer til Hæren og ligger på Linderud leir i Oslo. Skolen er organisert under Forsvarets høgskole.
Krigsskolen er i tillegg til H.M. Kongens Garde, Kongens livavdeling og deltar i parader og seremonier ved statsbesøk, begravelser og den årlige høytidelige åpningen av Stortinget.
Utdanninger
Skolen tilbyr tre treårige bachelorstudier: «Bachelor i militære studier» som er den operative linjen, en mindre ingeniørlinje og en logistikklinje. Kadettene gis basisferdigheter innen militære enkeltmannsdisipliner og ledelse. Første året gjennomføres felles for alle tre linjene. Etter fullført første året av Krigsskolen fortsetter kadettene på Krigsskolens forskjellige studielinjer (logistikklinjen gjennomfører de 2 siste årene på Sjøkrigsskolen i Bergen). Etter 3 år vil kadetter få en bachelor i ledelse og militære fag. Deretter følger tre år med praksis ute i en av Forsvarets avdelinger.
I tillegg til bachelorstudiene tilbyr skolen to kvalifiseringskurs hvert år, hvor personell fra alle Forsvarets tre grener kan få en kortere, intensiv utdanning.
Opptak
Det gjennomføres et fellesopptak (FOS) for Krigsskolen, Sjøkrigsskolen, Luftkrigsskolen og Cyberingeniørskolen på Sessvollmoen i månedsskiftet juni/juli. Her konkurrerer søkere seg til en skoleplass, gjennom et ca. 3 ukers langt opptak.
I 2018 søkte 2302 personer Forsvarets bachelorutdanningen. Rundt 200 gutter og jenter får studieplass. Det utgjør en inntakprosent på ca. 8,7 prosent.
Historie
Skolen ble stiftet 6. desember 1750 som Den Frie Mathematiske Skole i Christiania. Den het fra 1798 Det norske militaire Institut, fra 1804 Det Kongelige Norske Land Cadet Corps, og fra 1820 Den Kongelige Norske Krigsskole.
Skolen holdt først til i leide lokaler, men kjøpte i 1752 Rådhusgata 9, i samme kvartal som bygningen i Tollbugata 10 som den overtok i 1802. I fasaden ble innmurt en medaljong av huggen stein med Frederik Vs kronede speilmonogram og årstallet 1753. Steinen er flyttet til Krigsskolens mur mot Tollbugata. I 1798 kjøpte skolen den store hagen midt i kvartelet til «Lege- og Exercerplads» for å sikre at «den physiske Dannelse ikke tabes af Sigte». Med base i Krigsskolen kom Norges Militære Opmaaling i gang i 1773, fikk snart tilhold i en bygning på Akershus festning, og ble senere til Norges Geografiske Oppmåling og Statens kartverk.
Skolens oppgave var å utdanne offiserer til den norske hær, og Landkadettkorpset, som skolen het i 1804, ble utskilt som et eget korps innen hæren. Elevene fikk fra 1805 av en femårig utdannelse fordelt på fem ettårige klasser. De fleste kadettene ble innskrevet via sine regimenter, og flertallet var offisersønner. I perioden 1760-1819 utgjorde disse 62 %, mens 22 % var sønner av sivile embetsmenn. Skolen skulle gi innsikt i militær teknologi, allmenndannelse i boklige, estetiske og kroppsøvende disipliner og militær oppdragelse innen eksersis, taktikk, strategi, organisasjon og logistikk.
Elevene kunne tas opp når de var mellom 12 og 18 år, men i noen tilfeller ble også yngre elever tatt inn. Etter hvert økte antallet kadetter fra 70 i 1804 til 135 i 1814. I 1814 godkjente Christian Frederik nye uniformer.
I 1814 var eidsvollsmannen oberst Diderich Hegermann sjef for Krigsskolen, og som sjef for skolens Landkadettkorps ledet han 9. august 1814 denne styrken i forsvaret av Langnes skanse i Indre Østfold, en av de få vellykkede norske operasjoner i krigen med Sverige.
Krigsskolen er den største av Forsvarets tre krigsskoler. De andre to er Sjøkrigsskolen (Sjøforsvaret) og Luftkrigsskolen (Luftforsvaret). Krigsskolen er et av verdens eldste militærakademier som har vært i kontinuerlig drift.
Paul Yü Pin
Paul Yü Pin (kinesisk: 于斌; hanyu pinyin: Yú Bīn, født 13. april 1901 i Hailun i Jilin i Kina, død 16. august 1978 i Roma) var katolsk kardinal og erkebiskop av Nanjing inntil han ble utvist av kommunistregimet i 1949.
Bakgrunn
Paul Yü Pin kom fra Mandsjuria i det nordlige Kina. Han ble døpt i 1914. Han fikk teologisk utdannelse ved det katolske Aurorauniversitetet i Shanghai, det pavelige universitet Urbaniana og det pavelige atheneum S. Apollinare i Roma, i Perugia, og ved seminaret i Jilin
Biskop, erkebiskop
Han ble utnevnt til biskop og til apostolisk vikar av Nanking (Nanjing) i 1936. Bispevielsen ble foretatt den 20. september 1936 av Mario Zanin, titularerkebiskop av Traianopolis in Rhodope og apostolisk delegat i Kina; medkonsekrerende var Simon Zhu Kai-min (også romanisert Chu eller Tsu Kai-min) som vat titularbiskop av Lesvi og apostolisk vikar av Haimen, og Paul Léon Cornelius Montaigne, titularbiskop av Sidyma og apostolisk vikar av Peking.
I desember 1937 inntok japanerne Nanking og utlovet en dusør på 100.000 dollar for biskop Yü, men han kom seg unna og tilbragte krigsårene i USA. Etterpå kunne han vende tilbake, og ble erkebiskop av samme sted at det ble opphøyet til erkebispedømme i 1946. Kommunistene var motstandere av Den katolske kirke, og utviste erkebiskopen i 1949.
Han fortsatte som erkebiskop av Nanjing i navnet, men ble fra 1961 dessuten rektor for det katolske Fujen-universitetet på Taiwan i 1961.
Han deltok på annet Vatikankonsil 1962–1965.
Kardinal
Pave Paul VI kreerte ham til kardinal i 1969.
Episkopalgenealogi
Hans episkopalgenealogi er:
Enggaten (Tønsberg)
Enggaten (1-29, 2-20) er en 365 meter lang boliggate i Tønsberg. Den går fra Halfdan Wilhelmsens allé parallelt med Vestfoldbanen forbi Skiringsalgaten. Enggaten ble bebygd fra 1920.
Halophytaceae
Halophytum ameghinoi
Halophytaceae er en plantefamilie i nellikordenen, (Caryophyllales), som er en gruppe av basale, egentlige tofrøbladete planter. Den omfatter en lian. Denne arten vokser i tropene i Patagonia i det sørlige Argentina.
Slekter og arter
Halophytum
Krigserklæring
En krigserklæring er en formell erklæring utsendt av en stats regjering som indikerer at det er krig mellom denne staten og en eller flere andre. Haag-konvensjonene av 1899 og 1907 har bestemmelser for krigføring på land, og også om krigserklæring.
Histologi
Histologi er et medisinsk uttrykk fra gresk, og betyr vevslære. Det er den disiplin som befatter seg med anatomiske studier av vev i mikroskopet.
I histologien er det vanlig å preparere vevet gjennom fiksering og innstøping. Det brukes en mikrotom for å skjære tynne skiver som er om lag et cellelag tykt. Deretter farges preparatene med forskjellige pigmenter. Et veldig vanlig pigmentvalg er hematoksylin. I tillegg brukes ofte eosin og syrefuksin. Patologer leser av preparatene under et mikroskop der man kan se forandringer i vevet.
Det skilles mellom fire hovedtyper av vev:
Arne Rustadstuen
Arne Rustadstuen (født 14. desember 1905 i Fåberg, død 25. april 1978 i Lillehammer ) var en norsk langrennsløper, kombinertløper og langrennstrener.
I 1930 vant han gull på 17 km under VM i Oslo, og året etter ble det bronse i kombinert under VM i Oberhof. Under OL 1932 tok han bronsemedalje på femmila. Han deltok også i OL 1936 i Garmisch-Partenkirchen, der beste plassering ble sjetteplass på 18 km. Han vant Birkebeinerrennet i 1933 og 1934. I 1934 brukte han hele 5.41.25 på turen over fjellet.
I 1935 ble han tildelt Holmenkollmedaljen.
Sesongen 1939/40 var Rustadstuen rikstrener i Norges Skiforbund.
Elopak
Elopak er et norsk firma som produserer kartongemballasje for distribusjon av væsker, slik som melk, saft og juice.
Firmaet ble grunnlagt i 1957 av Christian August Johansen som europeisk lisenstaker av Pure-Pak. Johansen fikk med seg Johan H. Andresen som investor, og fikk bygget en fabrikk for Pure-Pak melkekartonger på Spikkestad i 1957, uten en eneste ordre. Elopak har utviklet seg til en stor leverandør av emballasjekartong for flytende ferdigprodukter i Europa.
Andresen kjøpte senere ut Johansen og firmaet var lenge eiet av investeringsselskapet Ferd AS. I 2021 ble det børsnotert, Ferd er fortsatt største eier.
Ghazni (provins)
Ghazni-provinsen er en av 34 provinser i Afghanistan. Den ligger øst i landet. Administrasjonssenteret er Ghazni.
Ghazni er delt opp i 16 distrikt (administrasjonssentrene står i parentes).
(Statistikken er hentet fra Afghanistan Information Management Services (AIMS) )
De etniske gruppene i provinsen er hovedsakelig pashto, men hazarere og tadsjiker bor også i området. Noen hinduer bor i provinsen. I løpet av Taliban-regimet flyktet de fra landet, men med den nåværende administrasjonen har de kommet tilbake til byen Ghazni.
16. november 2003 ble Bettina Goislard, en arbeider fra FNs Høykommissær for Flyktninger (UNHCR), drept i Ghazni by i en tydelig merket UNHCR-bil. UNHCR trakk seg ut av provinsen på grunn av dårlig sikkerhet og har ikke kommet tilbake.
Provinsen er siden 6. oktober 2008 oppført på UNHCRSs liste over utrygge steder i Afghanistan.
Chesterkanalen
Chesterkanalen var en kanal som forbant Nantwich i det sørlige Cheshire i England med elven Dee ved Chester. Den ga en transportmulighet for forskjellige produkter, blant annet salt, fra Nantwich.
Den ble påbegynt i 1777. Senere ble den innlemmet i Shropshire Union-kanalen, og er dens eldste del. Den ble lite brukt før Ellesmerekanalen og Trent og Mersey-kanalen ble anlagt.
Chesterkanalen har blitt kalt «Englands første mislykkede kanal», ettersom den ikke førte til at tyngre industri etablerte seg i området rundt Chester.
Rettersted
Et rettersted er en plass hvor man utfører henrettelser. Tradisjonelt har man hatt to typer rettersteder: Permanente, som brukes over mange år, og midlertidige som brukes ved ett eller noen få tilfeller, som retterstedet på Refsnes i Rissa. De midlertidige ble tidligere ofte valgt fordi de hadde en tilknytning til forbrytelsen; dette kan fortsatt skje ved henrettelser i enkelte land. De kunne også bli brukt av praktiske hensyn, noe som er spesielt vanlig ved henrettelser under krigstilstand.
Avhengig av hva slags henrettelsesmetoder som brukes kan retterstedet ha spesielle installasjoner, som et skafott eller en pæl som den dømte ble bundet til.
På grunn av stedets spesielle historie har minnet om retterstedsfunksjonen i en del tilfeller blitt bevart i stedsnavn eller gatenavn. Et eksempel på dette er Galgeberg i Oslo.
Saint Vincent’s Catholic Medical Center
Saint Vincent's Catholic Medical Center (SVCMC) er et sykehus i Greenwich Village i New York. Det består av to hovedbygninger og en rekke fasiliteter utenfor selve sykehuset. Mer enn 1000 leger er tilknyttet sykehuset, derav 70 heltidsansatte og 300 frivillge. Sykehuset er også et viktig lærested. Sykehuset tok i mot de fleste av dem som ble skadet i terrorangrepet 11. september 2001 mot World Trade Center.
Sykehuset er mer enn 150 år gammelt, og er oppkalt etter en fransk munk fra 1600-tallet. Det har fortsatt forbindelser til den katolske kirke.
Okerdvergmåler
Okerdvergmåler (Eupithecia ochridata) er en sommerfugl i gruppen av de egentlige målere (Geometridae). Den hører til den artsrike slekten dvergmålere (Eupithecia) og er i Norge bare kjent fra noen få steder ved Oslofjorden. Den er regnet som sterkt truet her i landet.